tartuNLP/wikipedia-smugri-20251201 huggingface dataset:
Carl Gustaf Hellqvist

Carl Gustaf Hellqvist (1851–1890) oli ruotsalainen taidemaalari. Hän opiskeli Tukholmassa taideakatemiassa, Pariisissa sekä Münchenissä Karl von Pilotyn koulussa. Hän oli 1886–1888 Berliinin taideakatemian maalauskoulun professorina. Hänen maalauksiaan ovat muun muassa muotokuva professori Thierschistä ja Firenzen Uffizi-galleriassa omakuva (1888) sekä historiallisina ajankuvina tarkat ja tyyppikuvaukseltaan ilmeikkäät, mutta yleensä teatterimaiset historiamaalaukset, kuten "Peder Sunnanväderin ja mestari Knuutin häpeällinen tulo Tukholmaan", "Valdemar Atterdag pakkoverottaa Visbytä", "Olaus Petrin ja Peder Gallen uskontokeskustelu" ja "Kustaa Aadolfin ruumis viedään laivaan Wolgastissa".
Emma Meissner

Emma Meissner (o.s. Ekström; 30. lokakuuta 1866 Karlstad – 20. marraskuuta 1942) oli ruotsalainen oopperalaulaja, äänialaltaan sopraano. Hän esiintyi pitkään Tukholman Oscarsteaternissa ja näytteli myös elokuvissa.
Einar Fagstad

Einar Fagstad (30. lokakuuta 1899 Lillehammer – 19. helmikuuta 1961) oli norjalaissyntyinen ruotsalainen laulaja, harmonikansoittaja ja näyttelijä. Hän säesti 1920-luvulla Ernst Rolfia ja esiintyi erityisesti komedioissa ja revyissä. Koulutukseltaan Fagstad oli taidemaalari.
Egon Larsson

Egon Malte Larsson (30. lokakuuta 1914 Tukholma – 7. helmikuuta 1989 Helsingborg) oli ruotsalainen näyttelijä ja teatteriohjaaja. Hän työskenteli vuosina 1965–1978 ja 1980–1981 Malmön kaupunginteatterissa ja teki yhteistyötä muun muassa Nils Poppen kanssa.
Pohjalampi (Hyvinkää)

Pohjalampi on Uudellamaalla Hyvinkäällä Kytäjärven lähellä sijaitseva lampi.
Maantietoa.
Pohjalampi on 200 metriä pitkä, 100 metriä leveä, ja sen pinta-ala on 1,4 hehtaaria. Se sijaitsee Usmin järvialueella noin 1,3 kilometriä Kytäjärveltä koilliseen päin. Se on muodostunut kallioisen mäkimaaston painanteeseen, jossa ympäröivät mäet kohoavat 27 metrin korkeuteen vedenpinnasta. Länsirantaan putoaa mäen jyrkänne. Lammessa on 7 metriä syvää eikä siinä ole kartan mukaan saaria. Lammen rantaviivan pituus on 500 metriä ja se on autio. Läheiseltä metsäautotieltä tulee lammen etelärantaan kärrypolku.
Luontoarvoja.
Natura-alue.
Pohjalampi sisältyy Kytäjän-Usmin metsäalueeseen, joka on Metsähallituksen alainen alue ja joka sisältyy Suomen Natura 2000-ohjelmaan (FI0100051, 22,66 km²). Ympäröivä suo ja vesialue sisältyy suojelualueeseen. Se sijaitsee pienellä suojelualueella, joka on 1,3 kilometriä pitkä ja kilometrin leveä, mutta joka on samalla hyvin kapea. Samalla suojelualueella sijaitsee myös Sikalanlampi vesialueineen.
Vedenlaatu.
Pohjalammen vedenlaatua on tutkittu vain vuonna 1984, jolloin aprillipäivänä otettiin yksi vesinäyte syvänteestä ja elokuun lopulla toiset metrin ja syvänteen kuuden metrin syvyydestä. Silloin sen vesi oli humuspitoista (vedenväri 90–100 mg Pt/l) ja lievästi hapanta (alle pH 6,5). Kesänäytteissä oli kokonaisfosforipitoisuus pintavedessä 13 mikrogrammaa litrassa vettä (μg/l) ja pohjan lähellä 46 μg/l. Veden happipitoisuus pohjan lähellä oli vähentynyt arvoon 2,1mg/l (kylläisyys 16%). Tämä voisi viitata sisäiseen kuormitukseen. Kokonaistyppipitoisuus oli pintavedessä 610 μg/l. Veden ravinnepitoisuudet viittasivat lievään rehevyyteen. Levää oli vain vähän, koska klorofylli a-pitoisuus oli 7 μg/l.
Vesistösuhteet.
Pohjalampi sijaitsee Vantaanjoen vesistössä (vesistöaluetunnus 21) Kytäjärven alueella (21.03), jonka Kytäjoen alaosan alueeseen (21.031) lampi kuuluu. Sen valuma-alueen pinta-ala on 79 hehtaaria. Lampeen on johdettu luoteispuolisen suon kuivatusvesiä. Koillisesta tulee Kolmiperslammin ja Poikasen vedet yhteistä laskuojaa myöten. Pohjalammin laskuoja alkaa lammen eteläpäästä. Laskupuro laskee 450 metrin päässä Sikalanlampeen, joka vuorostaan laskee etelään ja yhtyy Kytäjokeen. Lammen vedenpinnan korkeus on 103,3 metriä mpy (N2000), joten laskupurolle kertyy pudotusta 14,3 metriä.
Ruth Kasdan

Ruth Kasdan (30. lokakuuta 1918 Tukholma – 11. kesäkuuta 2008) oli ruotsalainen näyttelijä. Hän teki esikoisroolinsa vuonna 1944.
Aud Schønemann

Aud Schønemann (13. marraskuuta 1922 Oslo – 30. lokakuuta 2006 Oslo) oli norjalainen näyttelijä. Hänet tunnettiin erityisesti komedioista, muun muassa "Olsenbanden"-elokuvista ja "Fleksnes fataliteter" -sarjasta. Schønemann aloitti uransa Centralteatretissa vuonna 1945 ja näytteli uransa aikana muun muassa Rogalandin teatterissa, Chat Noirissa, Det Norske Teatretissa ja Oslo Nye Teaterissa.
Pohjalampi

Pohjalampi voi tarkoittaa seuraavia:
Ståle Wikshåland

Ståle Wikshåland (30. kesäkuuta 1953 Stavanger – 18. tammikuuta 2017 Oslo) oli norjalainen musiikkitieteilijä ja -kriitikko. Hän toimi Oslon yliopiston musiikkitieteen laitoksen professorina vuodesta 1988 kuolemaansa saakka. Hän toimi myös musiikkitieteen laitoksen johtajana.
Wikshåland valmistui maisteriksi lopputyöllä Theodor W. Adornosta ja väitteli tohtoriksi Oslon yliopistosta vuonna 1995 väitöskirjalla "«...en melodi som unnslipper, en innskrift som består». Studier i Claudio Monteverdi og musikalsk barokk".
Wikshåland toimi 1970–1980-luvuilla "Ny Musikkin" tuotantosihteerinä ja musiikkilehti "Balladen" toimittajana. Vuosina 1981–1984 Wikshåland oli Henie Onstad Kunstsenterin musiikkikoordinaattori Høvikoddenislla. Hän kirjoitti yli kolmenkymmenen vuoden ajan arvosteluja ja analyysejä sekä vanhasta että uudesta musiikista "Dagbladetiin". Hän osallistui myös julkiseen keskusteluun musiikin ja taiteen paikasta yhteiskunnassa.
Suomen kunniamerkit (Tiainen)

Suomen kunniamerkit on Jani Tiaisen kirjoittama ja Apali-kustantamon vuonna 2010 julkaisema tietokirja, joka käsittelee Suomen kunniamerkkejä. 
"Suomen Kunniamerkit" -kirja on ensimmäisiä kattavia teoksia Suomen itsenäisyyden ajan kunniamerkeistä ja siten Suomen kunniamerkkien tutkimuksen perusteoksia. Ennen sen julkaisemista Suomen kunnia- ja ansiomerkeistä ei ole tiettävästi aiemmin julkaistu kattavaa tieto- ja hakuteosta, eikä ilmeisesti ulkomaillakaan ole julkaistu vastaavaa teosta. Kirja on runsaasti kuvitettu, ja se käsittelee kaikki Suomen viralliset ritarikunnat ja kunniamerkit sekä laajasti myös vapaus- ja heimosotien harvoin esillä olleita merkkejä. Kirja perustuu yli kymmenen vuoden tutkimukseen, ja se sisältää runsaasti aiemmin julkaisematonta aineistoa. Kirjan tekstiä täydentävät kuvat, ja jokainen kohde on esitetty etu- ja taustapuoleltaan. Lisäksi merkkien erilaisten variaatioiden esittely antaa ensimmäisen kerran tiedot eri aikoina valmistettujen merkkien keskinäisistä eroista.
New Yorkin kasvitieteellinen puutarha

New Yorkin kasvitieteellinen puutarha (, NYBG) on New Yorkissa sijaitseva kasvitieteellinen puutarha. Se on Yhdysvaltain suurin kasvitieteellinen puutarha ja on tullut valituksi Yhdysvaltain hallinnon National Historic Landmark -kohteiden listalle.
New Yorkin kasvitieteellinen puutarha perustettiin vuonna 1891. Perustamista innoitti Nathaniel Lord Brittonin ja hänen vaimonsa Elizabeth Gertrude Brittonin vierailu Englannin Kew Gardensissa vuonna 1888. New Yorkin kasvitieteellisen puutarhan kokoelmissa ja erikoispuutarhoissa on kaikkiaan yli miljoona kasvia. Puutarha järjestää myös koulutusohjelmia ja tekee tutkimustyötä siihen kuuluvan International Plant Science Centerin kautta. New Yorkin kasvitieteellisen puutarhan William and Lynda Steere Herbarium on maailman toiseksi suurin kasvio. Siihen myös kuuluva LuEsther T. Mertz Library puolestaan on läntisen pallonpuoliskon suurin kasvitieteen ja puutarhatalouden alojen kirjasto. New Yorkin kasvitieteellisessä puutarhassa käy vuosittain yli miljoona vierailijaa.
New Yorkin kasvitieteellinen puutarha on myöntänyt kultamitaleita erityisistä ansioista kasvitieteessä, puutarhataloudessa ja luonnontieteellisessä koulutuksessa.
San Carlos -luokka

San Carlos -luokka oli Espanjan laivaston kolmen kaksikantisen 80-tykkisen linjalaivan muodostama alusluokka.
Tausta.
Vuoden 1752 tykistömääräykset eivät sisältäneet uusia kaksikantisia 80-tykkisiä aluksia, koska ne eivät olleet laivaston hallinnossa suosittuja. Hallinto piti niitä sopimattomina, jos rakennettaisiin sistema inglésin mukaisia aluksia. Vasta vuoden 1766 määräykset palauttivat alustyypin määritykset.
Suunnittelu.
Kahden ensimmäisen aluksen nimeämisistä annettiin määräys 24. maaliskuuta 1761. Niiden kölit laskettiin 18. huhtikuuta 1764. Kolmas luokan aluksista tilattiin hieman myöhemmin. Kaikki luokan alukset olivat vuodesta 1768 ilman tykkejään reservissä, kunnes ne palautettiin palvelukseen 1799.
Kvantti-Zenon-ilmiö

Kvantti-Zenon-efekti tai kvantti-Zenon-ilmiö on kvanttimekaanisten systeemien ominaisuus, jossa systeemin tilan aikakehitys hidastuu tai pysähtyy, kun se on riittävän tiheässä vuorovaikutuksessa ympäristönsä kanssa.
Ilmiötä on joskus tulkittu seuraavasti: ”Systeemi ei voi muuttua, kun sitä tarkkaillaan.” Toistuvilla mittauksilla järjestelmä voidaan ”jäädyttää” sen tunnetuun alkutilaan.
Termin merkitys on sittemmin laajentunut. Kvantti-Zenon-efekti syntyy, kun kvanttisysteemi on riittävän tiheässä vuorovaikutuksessa ympäristönsä kanssa. Tämä voi tapahtua hallitusti (esimerkiksi toistuvien mittausten tai ulkoisten pulssisarjojen avulla) tai spontaanisti (esimerkiksi ympäristön kohinan ja dekoherenssin vaikutuksesta). Fysikaalisesti kyse on aina samasta periaatteesta: vuorovaikutus häiritsee systeemin vapaata kehitystä ja estää sen siirtymisen muihin tiloihin.
Kvantti-Zenon-ilmiön tutkimuksen myötä on havaittu, että myös riittävän voimakkailla ja nopeilla pulssisarjoilla voidaan irrottaa järjestelmä sen dekoherenssiympäristöstään.
Käytännön sovelluksena kvantti-Zenon-ilmiölle on muun muassa kvanttivirheenkorjaus. Kvantti-Zenon-efektillä voidaan tarvittaessa hidastaa kubittien tilojen dekoherenssia.
Kontrafaktuaalinen kvanttilaskenta

Kontrafaktuaalinen kvanttilaskenta () on menetelmä kvanttikoneen laskennan tuloksen päättelemiseksi ilman, että itse laskentaa suoritetaan aktiivisesti. Tekniikkaan liittyvässä menetelmässä kvanttitietokone asetetaan superpositioon ”ei-käynnissä”- ja käynnissä”-tilojen välillä esimerkiksi kvantti-Zenon-ilmiön avulla. Monen toiston jälkeen ”ei käynnissä”-tila kehittyy lopulliseen arvoon, josta voidaan päätellä laskennan tulokset.
Tatu (yhdistys)

Tatu on tapaturmaisesti tai potilasvahingon kautta vammautuneiden ja sairastuneiden, alle 30-vuotiaiden, lasten, nuorten, nuorten aikuisten sekä heidän läheistensä tukiyhdistys. Yhdistys järjestää mm. vertaistuellista toimintaa ja kursseja.
Posttraumaattinen amnesia

Postraumaattinen amnesia (PTA), eli vammanjälkeinen muistiaukko, on ajanjakso, jolta aivovammautuneelta henkilöltä puuttuvat yhtenevät muistikuvat. Usein aivovamman saaneilla henkilöillä on vammautumispaikalta
jonkinlaisia muistikuvia. Tämän jälkeen heillä on yleensä täysin muistista kadonnut ajanjakso, jonka jälkeen
muistot palautuvat vähitellen, kunnes yhtenäiset muistikuvat muodostuvat jälleen.
Aivovammojen luokittelu.
Eräs tapa aivovammojen vaikeustason arviointiin on luokittelu PTA:n keston mukaan. Tällöin alle 24 tunnin mittainen muistiaukko viittaa lievään aivovammaan, yli 24 tunnin, mutta alla 7 vuorokauden mittainen muistiaukko keskivaikeaan ja yli 7 vuorokauden mittainen muistiaukko vaikeaan aivovammaan.
Suomen ralli 2017

Suomen ralli 2017 (virallisesti 69. Neste Rally Finland 2017) oli Rallin MM-sarjan kauden 2017 yhdeksäs osakilpailu, joka ajettiin 27.–30. heinäkuuta. Rallin voittajan keskinopeus oli , mikä oli kaikkien aikojen toiseksi nopein MM-rallin keskinopeus.
Reitti.
Rallissa oli 25 erikoiskoetta, joiden yhteispituus oli ja kilpailun kokonaispituus oli .
Vuoden 2017 WRC-autot olivat lajin historian nopeimpia. Ruotsin rallissa jouduttiin perumaan yhden erikoiskokeen toinen ajokerta turvallisuussyistä liittyen erikoiskokeen korkeaan keskinopeuteen. Tämän vuoksi Suomen MM-rallin reitille määrättiin asetettavaksi shikaaneita.
Perjantaina ajettiin kaikkiaan 12 erikoiskoetta, mikä on suurin päivittäinen määrä sitten vuoden 1996 sunnuntain.
Rallin vakioerikoiskokeista Mökkiperä, Surkee ja Leustu jäivät nyt pois. Niiden tilalle otettiin muutaman vuoden tauon jälkeen Urria, Laukaa ja Lankamaa.
Kilpailun tapahtumia.
Ott Tänak ja Hayden Paddon vaurioittivat autojensa takaosia EK4 Jukojärven alussa. Tänak kärsi rengasrikon ja menetti aikaa, Paddon joutui keskeyttämään.
Myös Sebastien Ogier ajoi ulos EK4:llä. Hän ei voinut startata rallin myöhempiin päiviin, koska kartanlukija Julien Ingrassia oli saanut aivotärähdyksen, ja lääkäri suositteli hänelle 15 päivän taukoa kilpailemisesta.
EK10 Lankamaalla Esapekka Lappi nousi rallin johtoon. Samalla erikoiskokeella Jari-Matti Latvala osui hidastepaaliin ja Juho Hänninen vaurioitti autonsa takarengasta.
Lauantaina Latvala ohitti Lapin, mutta keskeytti Ouninpohjan toisella ajokerralla tekniseen vikaan.
Sunnuntaina Teemu Suninen ajoi ulos toiseksiviimeisellä erikoiskokeella Lempäässä ja vaurioitti autoaan. Samalla hän putosi toiselta sijalta neljänneksi. Myös Esapekka Lapilta hajosi vanne samalla erikoiskokeella.
Juho Hänninen taisteli sunnuntaina Elfyn Evansia vastaan rallin toisesta sijasta. Evans ohitti Hännisen viimeisellä erikoiskokeella 0,3 sekunnin erolla.
Tulokset.
WRC2:n voitti Jari Huttunen.
JWRC:n voitti Nicolas Ciamin.
WRC Trophyssä ainoa osanottaja Valeriy Gorban keskeytti ulosajoon.
Tšekin edustajainhuoneen vaalit 2021

Tšekin tasavallan edustajainhuoneen vaalit 2021 ("Volby do Poslanecké sněmovny Parlamentu České republiky") järjestettiin 8. lokakuuta – 9. lokakuuta 2021. Vaaleissa valittiin kaikki 200 edustajainhuoneen edustajaa nelivuotiskaudelle. Vaalien äänestysprosentti oli 65,43 %.
Vaalien jälkeen Yhdessä vaaliliiton johtaja, kansalaisdemokraattien Petr Fiala valittiin maan uudesi pääministeriksi. Yhdessä muodosti hallituksen yhdessä Piraatit ja pormestarit-koalition kanssa.
Tausta.
Vuoden 2017 vaalien jälkeen Andrej Babišin johtama keskustapopulistinen ANO-puolue nousi edustajainhuoneen suurimmaksi puolueeksi ja Babiš valittiin maan pääministeriksi. Babišin kautta värittivät Pandoran paperit tietovuodon paljastukset korruptioepäilyistä sekä maan vaikea COVID-19 tilanne. 
Tilastot.
Tšekin tilastotoimiston mukaan vaaleissa äänioikeutettuja oli 8 275 752 henkilöä, joista 5 414 637 äänesti. 0,68 % annetuista äänistä hylättiin. Koko maan äänestysprosentti oli 65,43 %.
Valot pimeyksien reunoilla

Valot pimeyksien reunoilla on Apulannan single albumilta "Kunnes siitä tuli totta". Se julkaistiin omakustanteisesti 18. syyskuuta 2015. Kappaleen on säveltänyt ja sanoittanut Toni Wirtanen. Kappaleen sanoitus äänestettiin Helsingin Sanomissa vuonna 2021 vuosituhannen parhaaksi.
Kappale pysyi monta viikkoa radiosoittolistan ensimmäisellä sijalla vuonna 2015.
The Lakes

The Lakes on yhdysvaltalaisen laulaja-lauluntekijä Taylor Swiftin kappale vuodelta 2020. Se on bonusraita albumilla "Folklore", joka julkaistiin 24. heinäkuuta 2020. Kappaleen ovat säveltäneet ja tuottaneet Swift ja Jack Antonoff. Se julkaistiin digitaalisena promosinglenä ja vinyylisinglenä.
Tyyli ja sanoitukset.
”The Lakes” on akustinen balladi, jossa käytetään muun muassa akustista kitaraa ja jousisoittimia. Kappale on indie folk -tyyliä. Sanoitukset kertovat laulajan halusta paeta modernia maailmaa luonnon keskelle. Kappaleessa viitataan Windermereen Englannin järviseudulla ja runoilija William Wordsworthiin, joka vietti aikaa seudulla. Sanoitukset ovat saaneet vaikutteita Wordsworthin kirjoituksista. Kappaleessa puhutaan paljon luonnosta. Laulaja haluaa jättää ikävät asiat ja ihmiset taakseen ja jättäytyä rakastetunsa kanssa järviseudulle. Sanoituksia on pidetty romanttisina. 
Mediassa on tulkittu, että kappale kertoisi Swiftin omasta elämästä ja hänen silloisesta parisuhteestaan näyttelijä Joe Alwynin kanssa. Swift ja Alwyn pitivät suhteensa hyvin yksityisenä ja näyttäytyivät harvoin julkisuudessa. Kappaleessa mainitaan myös ikävä henkilö, jonka arveltiin olevan manageri Scooter Braun. Swift on ollut julkisessa kiistassa Braunin kanssa siitä lähtien, kun tämä osti Swiftin vanhan tuotannon oikeudet.
Albumilta pois jääneessä kappaleen alkuperäisessä versiossa ”The Lakes (Original Version)” on mahtipontinen orkestraalinen sovitus. Swift halusi tehdä siitä riisutumman ja uudempi versio päätyi levylle. Alkuperäisversio julkaistiin suoratoistopalveluissa albumin vuosipäivänä 2021.
Julkaisu ja kaupallinen menestys.
Kappale julkaistiin bonusraitana albumilla studioalbumin "Folklore" deluxe-painoksella 24. heinäkuuta 2020. Se olin alunperin saatavilla vain CD:llä, mutta laitettiin suoratoistopalveluihin kolme viikkoa albumin julkaisun jälkeen. 
Alkuperäinen versio ”The Lakes (Original Version)” julkaistiin digitaalisena singlenä albumin ensimmäisenä vuosipäivänä.
Kappale julkaistiin lisäksi vinyylisinglenä 23. huhtikuuta 2022. Vinyyli oli osa Record Store Day -kampanjaa, jolla tuetaan pieniä levykauppoja. Vinyylisingle sisälsi kappaleen molemmat versiot.
”The Lakes” ei ollut iso menestys kaupallisesti, mutta oli singlelistoilla muutamissa maissa. Kappale oli 30 kärjessä Unkarin ja Skotlannin virallisilla singlelistoilla vuonna 2020. Uudessa-Seelannissa se oli nousevia singlejä mittaavan Hot Singles -listan sijalla 13. Yhdysvalloissa kappale ei noussut Billboard Hot 100 -listalle, mutta oli latauslistan sijalla 5. Kappale nousi Britannian singlelistan sijalle 88 vinyylin julkaisun jälkeen vuonna 2022. Single on myynyt kultaa Australiassa ja Brasiliassa.
Live-esitykset.
Swift, Antonoff ja "Folklore"-albumin toinen tuottaja Aaron Dessner esittivät kappaleen livenä Swiftin livealbumilla ja videojulkaisulla "". Esitys julkaistiin marraskuussa 2020. Swift esitti kappaleen pianolla "The Eras Tour" -kiertueella Chicagossa kesäkuussa 2023. Hän esitti sen mash-upina kappaleen ”I Hate It Here” kanssa saman kiertueen Cardiffin konsertissa kesäkuussa 2024.
Polyoksimetyleeni

Polyoksimetyleeni eli polyasetaali, polyformaldehydi tai POM polyeettereihin kuuluva polymeeri. Sen monomeerinä käytetään formaldehydiä. Polyoksimetyleenillä on useita käyttökohteita.
Ominaisuudet.
Polyoksimetyleeni on termoplastinen polymeeri, jonka molekyylimassa on tyypillisesti 20 000–110 000 g/mol. Sen sulamispiste on 165–175 °C. Polymeerin kiteisyysaste on erittäin korkea, tavanomaisesti 60–85 %. Kiteiden alkeiskoppi on heksagonaalinen. Korkeasta kiteisyysasteesta johtuen polyoksimetyleenille on vaikea määrittää lasisiirtymälämpötilaa. Polymeeriketjussa tapahtuu muutoksia -73 – −60 °C:n ja -13 °C:n lämpötiloissa. Polyoksimetyleenin tiheys on 1,3–1,5 g/cm3. Suuresta kiteisyydestään johtuen yhdiste ei liukene useimpiin orgaanisiin liuottimiin ja liukenee huoneenlämpötilassa vain fluorattuihin liuottimiin, kuten heksafluori-isopropanoliin tai heksafluoriasetoniin. Eräät kuumat pooliset liuottimet liuottavat polyoksimetyleeniä. Polyoksimetyleeni hydrolyysoituu väkevien happojen tai emästen vaikutuksesta ja hajoaa formaldehydiksi noin 220 °C:n lämpötilassa. UV-säteily- ja hapettimienkesto on huono. Mekaanisilta ominaisuuksiltaan polyoksimetyleeni on kovaa, sitkeää, venymätöntä ja säilyttää muotonsa myös kuumennettaessa. Yhdiste on sähköneriste.
Valmistus ja käyttö.
Ensimmäiset polyoksimetyleenipolymeerit syntetisoitiin 1920-luvulla Hermann Staudingerin johtamana, mutta muodostunut polymeeri hajosi helposti kuumennettaessa. Edelleenkehitettyjen stabiilimpien polymeerien kaupallinen valmistus alkoi 1950-luvulla. Polyoksimetyleeniä syntetisoidaan formaldehydistä 40–80 °C:n lämpötilassa. Liuottimena käytetään hiilivetyjä. Reaktiota katalysoivat useat yhdisteet, esimerkiksi amiinit, alkoksidit, fosfiinit ja Lewis-hapot. Stabiilisuuden lisäämiseksi polymeeri esteröidään etikkahappoanhydridin kanssa. Polyoksimetyleenin joukkoon lisätään usein fenolijohdannaisia hapettumisenestoaineiksi, molybdeenidisulfidia tai polytetrafluorieteeniä kitkakertoimen pienentämiseksi ja lasikuitua täyteaineeksi lisäämään vielä jäykkyyttä. Suurin polyoksimetyleenin valmistaja on DuPont.
Polyoksimetyleenistä valmistetaan tankoja tai levyjä, jotka prosessoidaan edelleen. Polymeeriä käytetään muun muassa työvälineiden, hammasrattaiden, autojen ja pumppujen osien, sähkötekniikan komponenttien sekä useiden esineiden kuorien valmistamiseen. Polymeerin etuna ovat muun muassa hyvä kulutuksenkesto ja alhainen kitkakerroin. Polyoksimetyleeniä käytetään myös seoksena polyuretaanien kanssa.
Storaksi

Storaksi eli styraksi () on Anatoliassa kasvavasta idänambrapuusta ("Liquidambar orientalis") saatu sitkeä, harmahtava, miellyttävänhajuinen palsami. Se on kasvipatologinen tuote, joka sisältää kanelihappoa ja sen estereitä, bentsoehappoa, styrolia, hartsia ynnä muuta. Se vaikuttaa antiseptisesti. Sitä on käytetty lääkkeenä syyhyä vastaan. Kiinteä storaksi ("styrax calamitus") on sahajauhon ja storaksin sekoitus. Idänambrapuun keitettyä ja kuivattua kuorta on käytetty katolisissa maissa suitsukkeena. Ennen storaksia koottiin myös "Styrax"-puista.
The Day Before

The Day Before on Fntasticin kehittämä ja Mytonan julkaisema selviytymiskauhupeli. Peli julkaistiin ennakkojulkaisuna 7. joulukuuta 2023.
Pelin julkaisun jälkeen julkaisija Mytona on esittänyt anteeksipyynnön ja pelin kehittäjä on vaihtunut. Kaikki viittaukset Fntasticiin on poistettu pelin sivuilta. Kehittäjä Fntastic ilmoitti studion lopettamisesta pian julkaisun jälkeen viitaten pelin "taloudelliseen epäonnistumiseen". Pelin julkaisua lykättiin useaan kertaan. Ennen julkaisua peliä on kutsuttu huijaukseksi ja syytetty muiden pelien kopioimisesta.
Pelaaminen.
Peli on avoimeen pelimaailmaan sijoittuva moninpeli.
Peli sijoittuu maailmanlopun jälkeiseen muunnelmaan Yhdysvalloista, jossa pandemian jälkeen maailma on joutunut zombien valtaamaksi. 
Kehitys.
Pelin entisen kehittäjän mukaan sen ei ollut koskaan tarkoitus olla MMO, ja kenelläkään hänen ryhmässään ei ollut tietoa miksi sitä markkinoitiin MMO-pelinä. Fntasticin perustajat irtisanoivat työntekijöitä mikäli nämä olivat eri mieltä.
Vastaanotto.
Peli sai IGN:n arvostelussa arvosanaksi 1/10. Arviossa peliä sanottiin pettymykseksi, jossa ei ole lähes mitään ennakkoon luvatuista. Arvion mukaan peli ei ole MMO eikä edes avoimen pelimaailman peli, ja se on hädintuskin selviytymisammuskelu. Peli sai haukkuja muun muassa käyttöliittymästä, elottomasta ympäristöstä, huonosta tekoälystä, sotkuisesta ja hyväksikäytettävästä moninpelistä, turhasta tarinasta ja raivostuttavasta edistymisestä. Peli ei vastaa mitään odotuksia ennakkojulkaisujen tasosta.
Vladimir Iljušin

Vladimir Sergejevitš Iljušin (31. maaliskuuta 1927 – 1. maaliskuuta 2010) oli venäläinen koelentäjä. Hän oli Sergei Iljušinin poika. Häneen liitetään niin sanottuun "avaruushätään" joutumisen tarina. Eräässä niistä italialaiset DX-kuuntelijat olisivat kuulleet hänen lähettämänsä hätäviestin. Tarinan mukaan se johtui hapen loppumisesta Vostok-tyyppisen avaruusaluksen hytissä 1960-luvun alussa. Kenneth Gatland vahvistaa, että kyse on pelkästään tarinasta. Vladimir Iljušin oli siihen aikaan toipumassa liikenneonnettomuudesta, jossa hänen jalkansa loukkaantuivat. Myöhemmin vuonna 1972 everstiluutnantti Iljušin lensi Suhoin koekonetta Suhoi T-4:ää, ja edellisenä vuonna 1971 kolme venäläistä kosmonauttia kuoli Sojuz 11-aluksessa juuri hapen puutteeseen. Vladimir Iljušinin lopullinen sotilasarvo oli kenraalimajuri. Hänet palkittiin Neuvostoliiton sankarina ja Lenin-palkinnolla. Iljušin ei ilmeisesti koelentänyt muita kuin Suhoin valmistamia sotilaskoneita. Ilmailijana hän saavutti korkeuslennon maailmanennätyksen vuonna 1959. Se oli Su-9-suihkuhävittäjällä tehty 94 659 jalkaa eli 28 852 metriä.
Vipera darevskii

Vipera darevskii on harvinainen kyykäärmeiden heimoon kuuluva matelija. Kansainvälinen luonnonsuojeluliitto IUCN on määritellyt sen äärimmäisen uhanalaiseksi lajiksi. Sitä on tavattu vain Kaukasuksen alueella.
Sen pituus kuonosta peräaukkoon on yli 90 cm, ja häntä lisää vielä käärmeen kokonaispituutta.
"Vipera darevskii" -kyitä on tavattu Kaukasuksella Armeniassa alppiniityllä 2100–2700 metrin korkeudella. Turkissa on tehty varmistamattomia havaintoja kahdessa paikassa, joista toinen on lähellä Georgian rajaa, joten laji saattaa elää myös Georgian puolella. Sen uhanalaisuuteen vaikuttaa kotieläinten, nautakarjan ja lampaiden, laiduntaminen alppiniityillä.
Jalkapallo-Säätiö

Jalkapallo-Säätiö (joskus myös Jalkapallosäätiö) on vuonna 1975 perustettu suomalainen säätiö, jonka tarkoituksena on edistää ja kehittää jalkapalloilua Suomessa. Säätiö tukee Suomen Palloliiton toimintaa sekä muita jalkapalloa ja futsalia edistäviä hankkeita, kuten vähävaraisten lasten ja nuorten jalkapallotoiminnan edistämistä.
Säätiön puheenjohtajana toimii Katri Mattsson.
Historia.
Marraskuussa 1975 Suomen Palloliiton liittohallitus päätti perustaa Jalkapallo-Säätiön. Säätiön peruspääomaksi asetettiin 70 000 markkaa. Säätiön ensimmäinen asiamies oli eversti Erkki Poroila ja hallituksen jäseniksi valittiin mm. vuorineuvos Osmo P. Karttunen, kansanedustajat Antti Pohjonen ja Mauri Miettinen sekä virkamies Jouko Loikkanen.
Jalkapallo-Säätiön varallisuus perustuu valtioneuvoston sekä Suomen Valtakunnan Urheiluliiton, Työväen Urheiluliiton ja Palloliiton väliseen sopimukseen, jolla järjestöt luovuttivat omistamansa Veikkauksen osakkeet (kukin 130 kpl) valtion omistukseen. Valtio maksoi sopimuksen mukaisesti 110 000 markkaa osaketta kohden. Kauppahinta suoritettiin myyjille vuosina 1975-80. Palloliiton osuudeksi kauppahinnasta tuli nykyrahaksi muutettuna noin 2,41 miljoonaa euroa.
Vuosina 1977-1978 Jalkapallo-Säätiö rakennutti Helsingin Pohjois-Haagaan Kuparitielle ns. "Pallotalon", jossa oli toimisto- ja liiketiloja. Talo vuokrattiin valmistumisensa jälkeen Keskus-Sato Oy:lle (nyk. Sato). Säätiö myi talon 1980-luvun lopussa noin 36 miljoonalla markalla eli noin kuudella miljoonalla eurolla.
2000-luvun vaihteessa Jalkapallo-Säätiö myi omistamiaan asunto-osakkeita ja osakkeita ja investoi Töölön jalkapallostadioniin sekä Eerikkilän urheiluopiston jalkapallohalliin. Palloliiton keskustoimisto Töölön jalkapallostadionilla (nyk. Bolt Arena) on vuokralaisena säätiön omistamissa toimistotiloissa. 
Tänä päivänä säätiön varallisuus on arvoltaan noin 5,1 miljoonaa euroa. Hieman yli puolet siitä, noin 2,8 miljoonaa euroa, koostuu kiinteistöomaisuudesta eli toimistotiloista ja aitiosta Töölön jalkapallostadionilla, aitiosta Kupittaan jalkapallostadionilla sekä vuokrakäytössä olevasta helsinkiläisestä asuinhuoneistosta. Varallisuudesta noin 2,2 miljoonaa euroa taas koostuu rahastosijoituksista.
Pertti Alaja -rahasto.
Vuonna 2017 Jalkapallo-Säätiön yhteyteen perustettiin Palloliiton edesmenneen puheenjohtajan Pertti Alajan toiveesta tämän mukaan nimetty Pertti Alaja -rahasto. Rahaston tehtävänä on tukea vähävaraisten ja syrjäytymisuhan alla olevien lasten ja nuorten jalkapallo- ja futsaltoimintaa. Pertti Alaja -rahasto tukee sekä erilaisia jalkapalloseurojen tukirahastoja että suoraan yksityishenkilöiden hakemia avustuksia.
Peruspääomansa lisäksi rahaston toimintaa rahoitetaan lahjoituksista saaduin rahoin. Vuonna 2021 Pertti Alaja -rahasto jakoi 108 500 euron edestä avustuksia. Vuonna 2022 rahasto jakoi 120 000 euron edestä avustuksia.
Vipera orlovi

Vipera orlovi on harvinainen kyykäärmeiden heimoon kuuluva matelija. Kansainvälinen luonnonsuojeluliitto IUCN on määritellyt sen äärimmäisen uhanalaiseksi lajiksi.
Sen pituus kuonosta peräaukkoon on noin 53 cm. Pää on vaaleampi kuin muu käärme.
"Vipera darevskii" -kyitä on tavattu Kaukasuksella Mustanmeren rannalla Venäjän Krasnodarin aluepiirin alueella. Sen uhanalaisuuteen on vaikuttanut liiallinen kerääminen lemmikkikauppaa varten.
Luettelo Hondurasin kansallispuistoista

Luettelo Hondurasin kansallispuistoista kertoo Hondurasin kansallisesti merkittävistä luonnonsuojelualueista. Nämä ovat Kansainvälinen luonnonsuojeluliitto IUCN:n luokassa kaksi.
Atlasgaselli

Atlasgaselli eli cuvieringaselli ("Gazella cuvieri") on gasellien sukuun kuuluva laji. Se on kotoperäinen laji luoteisessa Afrikassa sijaitsevassa Atlasvuoristossa. 
Atlasgasellikoiras painaa 20–35 kg, naaras on pienempi. Sen turkki on selkäpuolelta harmaanruskea, tummempi kuin muilla gasellilajeilla. Vatsapuoli ja takapuoli ovat kermanvalkeat, ruskean ja valkoisen raja on selvä ja sitä korostaa tummempi raita. Häntä on musta. Koiraan sarvet ovat 25-37 cm pitkät, naaraan 20-30 cm.
Atlasgaselleja esiintyy puolikuivilla nahkealehtistä metsää kasvavilla alueilla. Lajin elinympäristöt sijaitsevat vuorten alarinteiltä 3300 metriin. Sen esiintymisalueet ovat vähentyneet populaatioiden pienetymisen vuoksi. Laji on luokiteltu IUCN:n Punaisen kirjan mukaan vaarantuneeksi.
Telakointi (avaruus)

Telakointi tarkoittaa avaruustoimintaan liittyvässä termistössä kahden erillisen avaruusaluksen kiinnittymistä toisiinsa, tai niiden erilleen hajautettujen osien uudelleen liittämistä yhteen. 
Esimerkkinä tilanteesta, jossa avaruusalukset lähetetään lentoon eri aikaan on Gemini-lennot. Telakointi voi olla myös osa yhtä lentoa. Esimerkkinä Apollo-ohjelma. Siinä yhtenäisenä laukaistu kokonaisuus puretaan ja telakoidaan useaan otteeseen erimuodoissa. Varhaisia telakointeja oli Yhdysvaltojen ja Neuvostoliiton yhteislento Apollo-Sojuz. Avaruusasemien yhteydessä telakointi on osa aseman arkea.
Telakontia on suorittaneet Yhdysvallat, Neuvostoliitto, Kiina ja Intia (SpaDeX).
Suomalaisten muinaisusko (Harva)

Suomalaisten muinaisusko on suomalaisen uskontotieteen uranuurtajan Uno Harvan kirjoittama ja WSOY:n vuonna 1948 julkaisema tietokirja, joka käsittelee suomalaisten muinaisuskoa. Kirja kokoaa Uno Harvan elämäntyön yksiin kansiin. Se on suomalaisen mytologiantutkimuksen merkkiteos. Kirja oli Harvan elämäntyön päätös, mutta ensipainoksen julkaisun aikoihin "Suomalaisten muinaisuskon" arvoa ei vielä ymmärretty, eikä sitä esimerkiksi hyödynnetty sosiologian opinnoissa. Myöhemmin kirjan arvostus nousi. Suomalaisen Kirjallisuuden Seura julkaisi vuonna 2018 teoksesta uudistetun laitoksen.
"Suomalaisten muinaisusko" käsittelee suomalaisen kansanuskon ikivanhoja juuria. Teos muun muassa selvittää miten jumalat, haltijat ja kuolleet ja uskonto sulautuivat menneiden aikojen ihmisten arkeen ja juhlaan.
Turun yliopiston uskontotieteen emeritusprofessori Veikko Anttonen on kirjoittanut uudistettuun laitokseen jälkisanat. Anttosen mukaan Harva tutki esimodernin ajan ihmisen uskoa ja maailmankuvaa, jolle uskonto loi pohjan. Keskeistä teoksessa on Anttosen mukaan se, mitä se kertoo uskonnon kytkeytymisestä muinaissuomalaisten juhlaan ja arkeen. Kirja valottaa hänen mukaansa hyvin myös maaseutuyhteiskunnan rakennetta.
Obrestadin majakka

Obrestadin majakka () on majakka Hån kunnassa Rogalandin läänissä Norjassa. Se perustettiin vuonna 1873, automatisoitiin 1987 ja jätettiin miehittämättömäksi 1991.
Kvassheimin majakka

Kvassheimin majakka () on majakka Hån kunnassa Rogalandin läänissä Norjassa. Se perustettiin vuonna 1912, automatisoitiin 1986 ja jätettiin miehittämättömäksi 1990.
Atnorth

atNorth on islantilainen konesali- ja tekoälypalveluita tarjoava yritys, joka tarjoaa palveluita Islannissa, Ruotsissa ja Suomessa. atNorthin pääkonttori sijaitsee Islannin Reykjavikissa. Yhtiö perustettiin vuonna 2009 ja se siirtyi Partners Groupin omistukseen vuonna 2022.
atNorth Suomessa.
Yhtiöllä on kolme datakeskusta Suomessa. Joulukuussa 2023 yhtiö osti Kouvolan Ummeljoelta 21 hehtaarin teollisuustontin Kymijoen rannalta tarkoituksena rakentaa 60 megawatin datakeskus.
Varhaugin kirkko

Varhaugin kirkko () on Hån kunnassa Rogalandin läänissä Norjassa sijaitseva puinen pitkäkirkko vuodelta 1904. Sen suunnitteli arkkitehti Hartvig Sverdrup Eckhoff.
Brusand

Brusand on taajama Hån kunnassa Rogalandin läänissä Norjassa. Taajaman pinta-ala on 0,2 neliökilometriä ja asukasluku 436 vuonna 2022.
Nærbø

Nærbø on taajama Hån kunnassa Rogalandin läänissä Norjassa. Taajaman pinta-ala on 3,1 neliökilometriä ja asukasluku 7 433 vuonna 2022. Nærbø oli itsenäinen kunta vuosina 1894–1964.
Helge Torvund

Helge Torvund (s. 20. elokuuta 1951 Hå) on norjalainen runoilija ja psykologi. Hänen esikoisteoksensa, runokokoelma "Hendene i byen", ilmestyi vuonna 1977. Torvund sai vuonna 2018 Dobloug-palkinnon.
Star of the Seas

M/S Star of the Seas on Turun telakalla rakennettu toinen Icon-luokan risteilijä. Alus aloittaa liikennöinnin kesällä 2025. Alus on maailman suurin risteilijä yhdessä vuonna 2023 valmistuneen M/S "Icon of the Seas" -sisaraluksen kanssa. Alus on 365 metriä pitkä ja 66 metriä leveä ja siihen mahtuu jopa 7 600 matkustajaa. Sen normaali matkustajakapasiteetti on noin 5 600 ja sillä on reilun 2 000 hengen miehistö. Laivasta löytyy muun muassa vesipuisto, luistinrata sekä teattereita. Alus käyttää polttoaineenaan nesteytettyä maakaasua eli LNG:tä. Aluksen kölinlasku tapahtui 21. joulukuuta 2023. Se lähti ensimatkalle siis testikierrokselle 19. toukokuuta 2025 ja matkalle tilaajalle Royal Caribbean -varustamolle Yhdysvaltoihin 17. heinäkuuta 2025. Vuonna 2026 valmistuu Turun telakallla vielä kolmaskin Icon-luokan risteilyalus Legend of the Seas.
Nykysuomen etymologinen sanakirja

Nykysuomen etymologinen sanakirja on Kaisa Häkkisen kirjoittama ja WSOY:n vuonna 2004 julkaisema etymologinen sanakirja, joka hakusanat ovat nykysuomea. Sanoma Pro julkaisi teoksen uudelleen vuonna 2013. 
Sanakirja on uudistettu ja täydennetty painos Häkkisen vuonna 1987 julkaistusta "Nykysuomen sanakirja" - sarjassa ilmestyneestä Etymologisesta sanakirjasta, josta on otettu useita painoksia. Kun "Nykysuomen sanakirja" -sarjan "Etymologinen sanakirja" selitti suomen kielen tuhat yleisintä sanaa, on "Nykysuomen etymologisessa sanakirjassa" hakusanojen määrä noin 6 000, minkä lisäksi hakemiston kautta selitetään vielä tämän lisäksi satoja sanoja, jotka sisältyvät teoksen sana-artikkeleihin. 
Sanakirja esittelee uusimpaan tutkimukseen perustuvasti suomen kielen sanaston alkuperää, ikää, rakennetta ja kehitystä. Hakusanoina on perussanoja, johdoksia, yhdyssanoja ja jonkin verran myös sivistyssanoiksi luokiteltavia nuoria lainoja ja erisnimiä. Häkkinen käy teoksessaan vanhempien etymologisten sanakirjojen etymologiat kriittisesti läpi ja tarkentaa, uudistaa ja korjaa niitä. Uusia etymologioita Häkkinen esittää erityisesti nuorista lainasanoista, mutta hän antaa myös eräiden vanhempien sanojen alkuperästä aiemmin julkaisemattomia selityksiä. Kirjassa on selväsanaisesti ja ymmärrettävästi esitetty sanan alkuperää ja ikää koskevat päätelmät ja lisäksi annettu sanojen elämää koskevaa taustatietoa.
Celaquen kansallispuisto

Celaquen kansallispuisto on luonnonsuojelualue Hondurasissa, Lempiran departementissa.
Puiston alueella on rehevän metsän peittämänä Hondurasin korkein vuori El Cerro de las Minas (2849 m). Useat joet ja purot saavat alkunsa puistosta, siellä on jyrkkiä rinteitä ja näyttävä vesiputous.
Puiston eläimiin kuuluvat puumat, oselotit, apinat ja ketsaalit.
Kierot mielet

Kierot mielet on tubettaja ja teologian tohtori Ville Mäkipellon kirjoittama true crime -tietokirja. Kirjan kustansi Otava. Kirja kertoo maailman oudoimmista sarjamurhaajista. Kirja on julkaistu painettuna, E- ja äänikirjana. Äänikirja julkaistaan uutena kokeiluna 24:ssä osassa joulukalenterina 2023 joulukuun 1. päivästä 24. päivään.
Yleiskatsaus.
Kirja kertoo tositarinoita outojen sarjamurhaajien maailmasta. Siinä kerrotaan esimerkiksi mikä sai italialaisen perheenäidin valmistamaan uhreistaan saippuaa ja miten arvostettu brittilääkäri onnistui surmaamaan yli 200 potilastaan jäämättä kiinni. Kirjassa kerrotaan kahdeksasta maailman oudoimpiin kuuluvasta sarjamurhaajasta, heidän uhreistaan ja miten ammattilaiset tutkivat ja tulkitsivat tapauksia.
Vastaanotto.
6.– 13. joulukuun 2023 varatuimpien tietokirjojen listalla "Kierot mielet" on kahdeksas. Saman listan kuudennelta sijalta löytyy myös Mäkipellon Paavo Huotarin kanssa kirjoittama "Sensuroitu".
Nanolääketiede

Nanolääketiede tarkoittaa nanoteknologian hyödyntämistä sairauksien diagnosoinnissa, hoidossa ja seurannassa. Kiinnostus nanolääketieteeseen on kasvussa. Tavoitteena on, että sen avulla terveydenhuollon ammattilaiset voisivat tehdä paremmalla todennäköisyydellä oikeita diagnooseja ja terveydenhuollossa käytetyt testit olisivat tarkempia ja nopeampia. 
Lääkkeissä nanotekniikka voi parantaa ainakin sellaisia vaikuttavan aineen ominaisuuksia kuin liukoisuutta tai aikaa, jonka se viettää veressä. Nanokoko saattaa suojata lääkeainetta kemialliselta hajoamiselta. Lääkeaine saattaa myös olla helpompi viedä sairaaseen elimeen, kudokseen tai soluun. 
Nanomateriaalien avulla on myös mahdollista käyttää potilaiden hoidossa uusia, vähemmän myrkyllisiä ja voimakkaampia lääkkeitä. On joitain aineita, jotka ovat yksinään myrkyllisiä tai jopa liian vaarallisia käytettäviksi. Jos nanomateriaalia käyttää sellaisen lääkeaineen kuljettajana, lääkeaine ei ole enää yhtä myrkyllinen ja se voidaan viedä sairaaseen kudokseen turvallisemmin. Esimerkiksi jotkin syöpälääkkeet ovat hyvin myrkyllisiä.
Mineraalipohjaiset aurinkosuojat hyödyntävät nanoteknologiaa siten, että niissä on tiettyjä nanometrin kokoisia kemikaalihiukkasia, jotka heijastavat UV-säteitä iholta. Heijastukseen käytettyjä kemikaaleja ovat esimerkiksi titaanidioksidi ja sinkkioksidi. Nanolääkkeiden turvallisuutta koskien on kuitenkin esitetty epäilyksiä, sillä ne saattavat käyttäytyä elimistössä arvaamattomasti ja niiden pitkäaikaisvaikutukset eivät ole tiedossa. Esimerkiksi titaanioksidin epäillään kuitenkin aiheuttavan syöpää, jos sitä hengittää sisään.
Cerro Azul Meámbarin kansallispuisto

Cerro Azul Meámbarin kansallispuisto on luonnonsuojelualue Hondurasissa, Comayaguan ja Cortésin departementissa.
Vain noin puolet puiston pinta-alasta on metsää, jota on monia eri tyyppejä, sekä havupuiden että lehtipuiden muodostamina. Iso osa pinta-alasta on maanviljelyskäytössä. Nisäkkäisiin kuuluvat vyötiäiset, opossumit ja lepakot. Lintuja on tavattu yli 80 lajia. Puiston monet joet ja purot laskevat Yojoa-järveen.
Karl Pajusalu

Karl Pajusalu (s. 20. kesäkuuta 1963) on virolainen viron kielen historian ja murteiden professori, joka työskentelee Tarton yliopistossa. Hän on toiminut tehtävässään vuodesta 2000 alkaen. Pajusalu on ollut Viron tiedeakatemian jäsen vuodesta 2011 lähtien. Hän on myös Latvian tiedeakatemian jäsen. Vuonna 2016 Pajusalulle myönnettiin Latvian yliopiston kunniatohtorin arvo. Pajusalu on kirjoittanut myös runoutta.
Pajusalu aloitti väitöskirjan kirjoittamisen vuonna 1993. Hän valmistui tohtoriksi vuonna 1997 suomalais-ugrilaisen kielentutkimuksen oppiaineesta. Vuosina 2001–2003 hän työskenteli Helsingin yliopiston viron kielen vierailevana professorina. Tutkimuksissaan hän on erikoistunut eteläisiin itämerensuomalaisiin kieliin, kuten eteläviroon ja Salatsin liiviin. Hän on myös kunnostautunut pienten kielten elvytystyössä.
Quarraisha Abdool Karim

Quarraisha Abdool Karim (s. 23. maaliskuuta 1960) on eteläafrikkalainen epidemiologi. Hän on ansioitunut AIDS:n tutkijana, jonka pääasiallisiin tutkimuskohteisiin ovat lukeutuneet Etelä-Afrikan HIV-epidemia sekä tyttöjen ja nuorten naisten HIV-tartuntojen taustat. Lisäksi hän on aktiivisesti ajanut HIV-positiivisten henkilöiden ihmisoikeuksia.
Abdool Karim aloitti korkeakouluopintonsa Etelä-Afrikassa ja sai luonnontieteiden maisterin oppiarvon parasitologiassa Columbian yliopistosta Yhdysvalloissa vuonna 1988. Vuonna 2000 Abdool Karim sai filosofian tohtorin arvon lääketieteessä Natalin yliopistosta. Hänestä tuli vuonna 2013 kliinisen epidemiologian professori Columbian yliopiston Mailman School of Public Healthissa ja vuonna 2014 kansanterveyden "adjunct professor" KwaZulu-Natalin yliopiston Nelson R. Mandela School of Medicinessa. Lisäksi Abdool Karim on toiminut vierailevana tutkijana Massachusetts General Hospitalissa ja vierailevana luennoitsijana Harvardin yliopistossa.
Abdool Karim on toiminut "associate scientific director" -asemassa Etelä-Afrikan AIDS-tutkimuskeskus CAPRISA:ssa (Centre for the AIDS Programme of Research in South Africa). Hän oli päätutkija CAPRISA 004 -nimisessä kliinisessä kokeilussa, jossa osoitettiin tenofoviirigeelin teho HIV-tartuntojen ennaltaehkäisyssä. Tutkimus pääsi vuonna 2010 "Science"-lehden "Top 10 Scientific Breakthroughs" -listalle. Abdool Karim on myös johtanut yli kuusisataa tieteilijää eteläisessä Afrikassa kouluttanutta kansainvälistä Fogartyn AIDS-koulutus- ja tutkimusohjelmaa. Hän on laatinut yli kolmesataa vertaisarvioitua tutkimusjulkaisua (2023) ja toimittanut monia kirjoja.
Abdool Karim on toiminut UNAIDS:n nuoriin ja HI-virukseen keskittyneenä erikoislähettiläänä ja Afrikan tiedeakatemian varapuheenjohtajana. Hän on myös Etelä-Afrikan tiedeakatemian, Royal Society of South African ja National Academy of Medicinen jäsen.
Suvi Vehmanen

Suvi Vehmanen (s. 1975 Kerava) on suomalainen biologi, kirjailija, toimittaja ja kuvittaja. Hänelle myönnettiin vuonna 2012 Suomen tietokirjailijat ry:n Tietopöllö-palkinto. Hän kirjoitti aiemmin nimellä Suvi Vanhanen.
Vehmanen on kirjoittanut lasten luontokirjoja, joiden tarkoituksena on tiedon välitys tarinoiden kautta. Hän on kirjoittanut myös satuja ja artikkeleita lehtiin "Sieppo", "Suomen Luonto" ja "Voi hyvin".
Hedda Retu

Hedda Heidi Anne-Maria Retu (aiemmin "Heidi Anne-Maria Valasti", s. 1965) on suomalainen kliininen seksologi, psykoterapeutti ja seksuaaliterapeutti.
Retu kouluttautui toimintaterapeutiksi perehtyen neuropsykiatriaan ja neurologiaan. Hän sai toimintaterapeutin suojatun nimikkeen vuonna 1995, perusti terapiavastaanoton vuonna 1999 ja aloitti vuonna 2002 toiminnan myös työnohjaajana ja kouluttajana. Retu suoritti seksologisen koulutuksensa Jyväskylän ammattikorkeakoulussa vuosina 1998–2001. Hän sai vaativan erityistason psykoterapeutin pätevyyden vuonna 2007. Retu sai Nordic Association for Clinical Sexologylta auktorisoinnin erityistason seksuaaliterapeuttina vuonna 2002 ja kliinisenä seksologina vuonna 2006. Vuonna 2015 hän pääsi Kelan kuntoutuksen palveluntuottajarekisteriin kriisi- ja traumapsykoterapeuttina.
Retu on pitänyt "Iltalehden" viikonloppuliitteessä seksologin palstaa ja kirjoittanut Minerva Kustannuksen kautta julkaistun teoksen "Rakasta rohkeasti – Uskalla lähteä, uskalla jäädä" (2008). Hän on toiminut terapiaryhmien ohjaajana ja ohjannut sekä pari- että yksilöpsykoterapiaa. Retu on soveltanut pitämillään vastaanotoilla hahmo- ja traumaterapian menetelmiä. Hän on myös toiminut energiahoitajana ja perustanut kansanparannuksen piiriin kuuluvaan sielunpalautukseen erikoistuneen Parantola Manan.
Retu on ollut kolmesti naimisissa. Hän avioitui ensimmäisen kerran 19-vuotiaana. Hän otti käyttöön nykyisen nimensä joulukuussa 2019.
Suomen Seksologinen Seura

Suomen Seksologinen Seura ry (; "FIAS") on seksologiaa edustava Suomessa toimiva tieteellinen järjestö. Se perustettiin syksyllä 1997. Järjestön kotipaikka on Helsinki. Suomen Seksologinen Seura muun muassa myöntää auktorisointeja seksuaalineuvojille. Sen kautta on mahdollista lisäksi hakea Nordic Association of Clinical Sexologyn myöntämiä auktorisointeja muille alan ammattilaisille, kuten seksuaaliterapeuteille ja kliinisille seksologeille.
Suomen Seksologinen Seura julkaisee tieteellistä kausijulkaisua "Seksologinen aikakauskirja". Se myöntää vuosittain Työn sankari - ja Vuoden valopilkku -palkintoja sekä elämäntyöpalkintoja. Lokakuussa 2020 Suomen Seksologinen Seura järjesti Suomen ensimmäisen kansallisen seksologian konferenssin nimellä Oodi seksuaalisuudelle. Järjestö on ollut osapuolena kiistassa, jossa se erotti perustajajäsenensä, myös puheenjohtajanaan toimineen Osmo Kontulan jäsenyydestään, minkä jälkeen Kontula jätti asiasta kanteen käräjäoikeuteen.
Svenska Diabetesförbundet

Svenska Diabetesförbundet on ruotsalainen diabetestietoutta välittävä, diabetologista tutkimusta tukeva ja diabeetikoiden etujen edistämiseen pyrkivä järjestö.
Svenska Diabetesförbundet perustettiin vuonna 1943. Sen alkuperäinen nimi oli Riksförbundet för sockersjuka, jolla se toimi vuoteen 1962 saakka. Svenska Diabetesförbundetin jäsenmäärä on noin 22 000 (2023), mikä tekee siitä Ruotsin suurimman diabetesjärjestön. Se on samalla ainoa ruotsalainen International Diabetes Federationin jäsenjärjestö. Svenska Diabetesförbundet jakautuu noin yhdeksäänkymmeneen eri puolilla Ruotsia toimivaan paikallisjärjestöön. Sille valitaan hallitus kolmen vuoden välein. Svenska Diabetesförbundetin alaisuudessa toimii nuorten diabeetikkojen Ung Diabetes -neuvosto.
Svenska Diabetesförbundetin lehti "Allt om Diabetes" ilmestyy kuusi kertaa vuodessa.
Jere Karlsson

Jere Karlsson (s. 11. lokakuuta 1995 Turku) on suomalainen jääkiekkopuolustaja.
Ura.
Karlsson on Turun Weikkojen kasvatti. Hän siirtyi juniorina sittemmin Turun Palloseuraan, jonka C-nuorten kapteenina Karlsson toimi kaudella 2010–2011. Kauden 2011–2012 päätteeksi hän voitti B-nuorten SM-pronssia. Kaudella 2014–2015 Karlsson nousi TPS:n A-nuorten kapteeniksi. Hän johdatti joukkueen kauden päätteeksi Suomen-mestaruuteen. Kaudella 2015–2016 Karlsson edusti TPS:ää myös Junior Club World Cupissa.
Kaudeksi 2016–2017 Karlsson siirtyi vuoden mittaisella sopimuksella Mestis-joukkue TUTO Hockeyn riveihin. Hän pelasi siellä tulokaskaudellaan 41 runkosarjaottelua tehopistein 1+2=3 ja 11 playoff-ottelua ilman tehopisteitä. Karlsson pelasi kauden aikana myös kolme ottelua lainalla Suomi-sarjajoukkue VG-62:ssa. Helmikuussa 2017 hän tei TUTOn kanssa kaksivuotisen jatkosopimuksen. Kaudeksi 2017–2018 Karlsson nimettiin joukkueen varakapteeniksi. TUTOn kapteenina aloitti Hannu Kuru, jonka siirryttyä marraskuussa 2017 TPS:ään tehtävässä jatkoi Niclas Lucenius. Karlsson nousi kuitenkin kesken pudotuspelien TUTOn kapteeniksi, kun Lucenius joutui peräti 13 ottelun mittaiseen pelikieltoon vastustajan potkaisemisesta. Hän voitti kauden päätteeksi Mestis-hopeaa. Karlsson voitti kauden aikana myös Suomen Cupin. 
Karlsson nimettiin kaudeksi 2018–2019 TUTOn ensisijaiseksi kapteeniksi. Hän voitti joukkueen sisäisen tehotilaston lukemalla +21. Karlsson voitti kauden päätteeksi Mestis-pronssia. Toukokuussa 2019 hän teki TUTOn kanssa vuoden mittaisen jatkosopimuksen. Kaudella 2019–2020 Karlsson oli joukkueen tehokkain puolustaja 23 syöttöpisteellään. Huhtikuussa 2020 hän teki seuran kanssa vuoden mittaisen jatkosopimuksen.
Kaudeksi 2021–2022 Karlsson siirtyi vuoden mittaisella sopimuksella Ranskan Ligue Magnusin Aigles de Niceen. Hän teki näin ollen miesten pääsarjadebyyttinsä 21. syyskuuta 2021 vieraissa Scorpions de Mulhousea vastaan. Karlsson pelasi alkukaudella yhdeksän runkosarjaottelua tehden yhden syöttöpisteen ja yhden Ranskan Cupin ottelun tehden yhden syöttöpisteen, kunnes marraskuussa 2021 hän jätti Nicen ja siirtyi loppukauden kattavalla sopimuksella Puolan Polska Hokej Ligan Cracovia Krakówiin. Karlsson edusti joukkuetta kauden aikana myös Continental Cupissa, joka päättyi Cracovian voittoon. Tammikuussa 2022 hän siirtyi samassa liigassa pelaavan STS Sanokin riveihin. Karlsson pelasi PHL:ssä kauden aikana yhteensä 22 runkosarjaottelua tehopistein 1+2=3 ja viisi playoff-ottelua tehden yhden syöttöpisteen. Toukokuussa 2022 hän teki Sanokin kanssa vuoden mittaisen jatkosopimuksen. Kaudeksi 2022–2023 joukkuetta siirtyi valmentamaan Karlssonille TPS:n A-nuorista ja TUTO Hockeysta tuttu Miika Elomo.
Karlsson palasi kaudeksi 2023–2024 vuoden mittaisella sopimuksella TUTO Hockeyn riveihin. Hänet nimettiin myös joukkueen kapteeniksi.